stanford-oval/wikipedia huggingface dataset:
ג'ואל אדגרטון
ביוגרפיה

אדג'רטון נולד בבלאקטאון, ניו סאות' ויילס שבאוסטרליה. אחיו נאש אדג'רטון הוא במאי ופעלולן. למד בבית ספר לדרמה באוניברסיטת סידני המערבית וושיחק ב"חברת התיאטרון סידני".
קריירת משחק

אדג'רטון התגלה לראשונה לצידו של יו ג'קמן בתפקיד הפריצה שלו באוסטרליה בסרט "מלכי ארסקינוויל".
פרץ לתודעה בסרט הפשע "כוחה של מילה", בתפקיד משנה עליו זכה לראשונה להערכת המבקרים המקומיים.
בשנת 2002 התפרסם לראשונה אל מחוץ לגבולות אוסטרליה בשובר הקופות "מלחמת הכוכבים - פרק 2: מתקפת המשובטים" בתפקיד אוון לארס אחיו החורג של דארת' ויידר.
הופיע בתפקיד הקצר גם בסרט ההמשך "מלחמת הכוכבים - פרק 3: נקמת הסית'".
ב-2003 שיחק במערבון "כנופיית נד קלי" בתור הפושע ארון שריט המקושר לפושע נד קלי (הית' לדג'ר).
ב-2004 הופיע בתפקיד האביר גאווין אחיינו של המלך ארתור (קלייב אואן) בדרמת הפעולה ההיסטורית "המלך ארתור".
ב-2005 שיחק בקומדיה "קינקי בוטס" בתור צ'ארלי פרייס המנסה להציל את עסק הנעליים של משפחתו.
ב-2007 השתתף בסרט הפשע "לחסל את האס" בתפקיד שומר הראש הוגו קרופ.
ב-2008 כתב הפיק ושיחק בסרט "הרובע" בבימויו של אחיו נאש אדג'רטון.
ב-2010 זכה אדג'רטון להערכה מקומית ועולמית רבה על תפקידו בדרמת הפשע האוסטרלית "ממלכת החיות" בתור בארי בראון, חבר משפחת הפשע קודי. בנוסף דיבב בסרט האנימציה "אגדה עם כנפיים".
ב-2011 הופיע בדרמת הלחימה "לוחם" בתור ברנדן קונלון הנלחם באחיו טומי ריורדן (טום הארדי) בתחרות MMA. כמו כן הופיע בפריקוול למותחן האימה "הדבר" בתור טייס ההליקופטר סם קרטר.
בשנת 2015 יצא סרטו הראשון של אדג'רטון כבמאי, לו הוא גם כתב את התסריט ושיחק בתפקיד ראשי - המותחן "המתנה".
ב- 2024 הופיע בתפקיד ראשי בסרטו של ג'ורג' קלוני, הבחורים בסירה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | להתחרות בשמש | סטיב פרימן |  |
| 1998 | Praise | ליאו |  |
| 1999 | Dogwatch | ספארו |  |
| 1999 | Erskineville Kings | ווין |  |
| 2000 | Sample People | סם |  |
| 2002 | כוחה של מילה | שיין טווינטימן |  |
| 2002 | מלחמת הכוכבים - פרק 2: מתקפת המשובטים | אוון לארס |  |
| 2003 | The Night We Called It a Day | רוד בלו |  |
| 2003 | כנופיית נד קלי | אהרון שריט |  |
| 2004 | המלך ארתור | סר גאווין |  |
| 2005 | קינקי בוטס | צ'ארלי פרייס |  |
| 2005 | מלחמת הכוכבים - פרק 3: נקמת הסית' | אוון לארס |  |
| 2006 | לחסל את האס | הוגו קרופ |  |
| 2006 | חלון פתוח | פיטר דילייני |  |
| 2007 | Whisper | ווינס דיליו |  |
| 2008 | $9.99 | רון | דיבוב |
| 2008 | The Square | בילי | גם תסריטאי ומפיק בפועל |
| 2008 | Acolytes | איאן רייט |  |
| 2009 | The Waiting City | בן סימונס |  |
| 2009 | Separation City | סימון ניקולסון |  |
| 2010 | אגדה עם כנפיים | מקור-ברזל | דיבוב |
| 2010 | ממלכת החיות | בארי בראון |  |
| 2011 | לוחם | ברנדן קונלון |  |
| 2011 | היצור | סאם קרטר |  |
| 2012 | Wish You Were Her | דיב פלאנרי |  |
| 2012 | החיים המוזרים של טימותי גרין | ג'יימס גרין |  |
| 2012 | כוננות עם שחר | פטריק |  |
| 2013 | גטסבי הגדול | טום ביוקנן |  |
| 2013 | עבירה | מלקולם "מאל" טוהי | גם תסריטאי ומפיק |
| 2014 | רובר |   | תסריטאי |
| 2014 | אקסודוס: אלים ומלכים | רעמסס השני |  |
| 2015 | Life | ג'ון ג. מוריס |  |
| 2015 | המתנה | גורדון "גורדו" מוסלי | גם במאי, תסריטאי ומפיק |
| 2015 | חוקי הפשע | ג'ון קונולי |  |
| 2015 | לג'יין יש אקדח | דן פרוסט | גם תסריטאי |
| 2016 | ספיישל חצות | לוקאס |  |
| 2016 | לאבינג | ריצ'רד לאבינג | מועמדויות: פרס גלובוס הזהב לשחקן הטוב ביותר - סרט דרמה (2017) פרס סטלייט לשחקן הטוב ביותר - סרט דרמה (2016) פרס גות'הם לשחקן הטוב ביותר (2016) פרס האקדמיה האוסטרלית לקולנוע וטלוויזיה לשחקן הטוב ביותר (2017) |
| 2017 | זה מגיע בלילה | פול | גם מפיק בפועל |
| 2017 | בהיר | ניק ג'קובי |  |
| 2018 | דרור אדום | נתנאל נאש |  |
| 2018 | גרינגו (אנ') | ריצ'רד ראסק |  |
| 2018 | ילד מחוק | ויקטור סייקס | גם במאי, תסריטאי ומפיק |
| 2019 | המלך | סר ג'ון פלסטף | גם תסריטאי ומפיק |
| 2021 | האביר הירוק | לורד |  |
| 2022 | The Stranger | מארק פריים | גם מפיק מועמד לפרס האקדמיה האוסטרלית לאמנויות הקולנוע והטלוויזיה הבינלאומי לשחקן הטוב ביותר |
| 2022 | שלושה עשר חיים | ריצ'רד האריס (אנ') |  |
| 2022 | הגנן הראשי (אנ') | נארוול רות' |  |
| 2023 | הבחורים בסירה | אל אולבריקסון (אנ') |  |
| 2025 | חלומות רכבת (אנ') | רוברט גרנייה |  |
| TBA | Wizards! |   | תסריטאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Police Rescue | אנדי | פרק: "Wild Card" |
| 1995, 1997 | במלכודת העולמות | באזה | 2 פרקים |
| 1996, 1999 | Water Rats | אהרון לורנס | 2 פרקים |
| 1997 | Big Sky | פירס בייטמן | פרק: "Lost and Found" |
| 1997 | Fallen Angels | סקוב | פרק: "The Faust Lane" |
| 1998 | Wildside | מייקל סאביני | פרק: "#1.15" |
| 1999 | Secret Men's Business | באז | סרט טלוויזיה |
| 2000 | The Three Stooges | טום קוסגרוב | סרט טלוויזיה של ABC |
| 2002-2001 | The Secret Life of Us | וויליאם "וויל" מק'גיל | תפקיד ראשי (עונה 1) תפקיד חוזר (עונה 2); 32 פרקים |
| 2002 | Dossa and Joe | רובו | 2 פרקים |
| 2007 | Dangerous | סניור סמל מארק פילד | תפקיד ראשי; 8 פרקים |
| 2009 | Dirt Game | שיין | תפקיד ראשי; 6 פרקים |
| 2021 | מחתרת המסילה | ארנולד רידג'ווי | תפקיד ראשי; 10 פרקים |
| 2022 | אובי ואן קנובי | אוון לארס | מיני-סדרה |
| 2023 | אני מזל בתולה (אנ') | מערכת ממוחשבת ברכב (קול) | פרק: "The Universe and My Spirit" |
| 2024 | ילד בולע יקום (אנ') |   | מפיק בפועל |
| 2024 | בלואי | שוטר | דיבוב; פרק: "The Sign" |
| 2024 | חומר אפל (אנ') | ג'ייסון דיסן | תפקיד ראשי; 9 פרקים |
הערות שוליים

↑  Kroll, Justin (10 בפברואר 2022). "George Clooney's Boys In The Boat Adaptation With MGM, Spyglass And Smokehouse Sets Top Tier Cast". Deadline Hollywood. נבדק ב-11 בפברואר 2022. {{cite web}}:  (עזרה)
↑   אורון שמיר, "הבחורים בסירה": זהו הסרט המוצלח ביותר שקלוני ביים זה שנים. אולי אפילו עשורים, באתר הארץ, 5 בנובמבר 2024
| --- | --- |
בקרת זהויות :  NLI: 987007456390405171  PLWABN: 9810633383405606  BNE: XX4848044  BnF: cb15579662j (data)  GND: 1013320611  ISNI: 0000 0001 2198 0747  LCCN: no2007038549  NKC: xx0149615  NLK: KAC201614880  NTA: 296734519  SUDOC: 170010449  VIAF: 166336034   WorldCat (עם VIAF): 166336034
סם ספייד

| --- | --- |

 הופעה ראשונה:  הנץ ממלטה 
 יוצרים:  דשיל האמט 
 גילום הדמות:  ריקדו קורטז, המפרי בוגרט, קלייב אוון 
 מידע
 מקצוע:  חוקר פרטי
 אזרחות:  ארצות הברית 
 
סם ספייד (באנגלית: Sam Spade) הוא דמות ספרותית בדיונית, חוקר פרטי גיבור ספר המתח הנץ ממלטה מאת הסופר דשיל האמט. דמותו של ספייד הפכה לקאנונית בספרות הבלשית.
ביוגרפיה בדיונית

סמואל "סם" ספייד, המתואר כגבר קשוח, ציני, חד לשון ושנון, המתנגש לעיתים קרובות עם אנשי המשטרה המרובעים, הפועל בסביבה העירונית המאוכלסת בסן פרנסיסקו. ספייד הוא רווק כבן שלושים ובעברו שירת כחייל במלחמת העולם הראשונה וכן שימש כבלש משטרה. ספייד נשכר על ידי לקוחה יפהפייה בשם מיס וונדרלי למצוא את אחותה שנעלמה. שותפו של ספייד, מיילס ארצ'ר, מסכים לעקוב אחר האדם בו חושדת וונדרלי, איש מסתורי בשם פלויד ת'רסבי. ארצ'ר נרצח, וכך גם ת'רסבי, וספייד הופך לחשוד העיקרי ברציחתם. לאורך הספר מתגלה ספייד כמי שבקי היטב בשימוש באקדח וכן כבעל מיומנות גבוהה בקרב מגע ובאגרוף.
ראו גם

שרלוק הולמס
פיליפ מרלו
הערות שוליים

↑  אהרון לפידות, הנץ עדיין טורף, באתר ישראל היום, 15 במרץ 2013.
↑  דשיל האמט, "הנץ ממלטה", הוצאת שין שין שין, שנת 1967, עמוד 112.
↑  דשיל האמט, "הנץ ממלטה", הוצאת שין שין שין, שנת 1967, עמודים 40-41.
| --- | --- |
בקרת זהויות :  NLI: 987007556669505171  LCCN: sh2001008938 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
ג'רמי רנר

| --- | --- |

ג'רמי רנר בכנס קומיק-קון, סן דייגו 2019
 לידה:  7 בינואר 1971 (בן 54) מודסטו, ארצות הברית 
 שם לידה:  Jeremy Lee Renner 
 מדינה:  ארצות הברית 
 תקופת הפעילות:  מ-1995 
 מקום לימודים:  תיכון פרד בייר  מכללת מודסטו 
 בן או בת זוג:  Sonni Pacheco (2014–2015) 
 מספר צאצאים:  1 
 פרסים והוקרה:  פרס הקולנוע של MTV לקרב הטוב ביותר (2013)  פרס אגודת המבקרים של אזור וושינגטון DC לאנסמבל הטוב ביותר (2010)  פרס איגוד המבקרים האמריקני לשחקן הטוב ביותר (2009)  פרס אגודת מבקרי הקולנוע של בוסטון לשחקן הטוב ביותר (2009)  פרס חוג מבקרי הרשת לשחקן הטוב ביותר (2010)  פרס אגודת המבקרים של אזור וושינגטון DC לאנסמבל הטוב ביותר (2009)  פרס סטלייט לשחקן הטוב ביותר בסרט דרמה (2009)  פרס חוג מבקרי לאס וגאס לשחקן הטוב ביותר (2009)  פרס אגודת מבקרי הקולנוע של שיקגו לשחקן הטוב ביותר (2009)  פרס גילדת שחקני המסך לצוות השחקנים הטוב ביותר בסרט קולנוע (2014) 
 פרופיל ב-IMDb
 חתימה:   
 
ג'רמי לי רנר (באנגלית: Jeremy Lee Renner; נולד ב-7 בינואר 1971) הוא שחקן קולנוע, מפיק קולנוע וטלוויזיה ומוזיקאי אמריקאי, מועמד לפרס אוסקר לשחקן הטוב ביותר לשנת 2009 על תפקידו בסרט "מטען הכאב" ולפרס אוסקר לשחקן המשנה הטוב ביותר לשנת 2010 על תפקידו בסרט "גנב עירוני". מגלם את הדמות של הוקאיי ביקום הקולנועי של מארוול בסרטים "הנוקמים", "הנוקמים: עידן אולטרון", "קפטן אמריקה: מלחמת האזרחים" ו"הנוקמים: סוף המשחק" וסדרת הטלוויזיה "הוקאיי".
ביוגרפיה

רנר נולד וגדל במודסטו, קליפורניה שבארצות הברית, בנם של ואלרי קירלי (לבית טאג) ולי רנר, שבבעלותו היה אולם באולינג מפורסם בשנות ה-80. הוריו נישאו כבני נוער והתגרשו כשהיה בן עשר. הוא הבכור מבין שבעה אחים; הצעיר שבהם נולד ב-2011, מה שהפך אותו לאח גדול חדש בגיל 40. מוצאו של רנר משני צדדיו במשפחה הם; גרמני, אנגלי, סקוטי, שוודי, אירי ופנמי.
למד בתיכון פרד ס. בייר ולאחר מכן במכללת מודסטו, שם למד מדעי המחשב וקרימינולוגיה.
קריירה

בשנת 2000 רנר הופיע בתפקיד אורח בסדרה "אנג'ל" כשגילם ערפד מרושע בן 220 שנה בשם פן. הוא התפרסם לראשונה בתפקיד ראשי בשנת 2002 כשגילם את דמותו של הרוצח סדרתי ג'פרי דאהמר בסרט הפשע הביוגרפי "דאהמר" (אנ').
ב-2003 הופיע רנר בתור השוטר בריאן גמבל במותחן הפעולה "ימ"מ יחידת פריצה".
בשנת 2007, השתתף במערבון "ההתנקשות בג'סי ג'יימס על ידי הפחדן רוברט פורד", שם שיחק את ווד הייט, בן דודו הצעיר של הפושע ג'סי ג'יימס שגילם בראד פיט, תפקיד נוסף בו השתתף רנר באותה שנה היה בסרט האימה הפוסט אפוקליפטי "28 שבועות אחרי" בו גילם שוטר אמריקאי אשר מגיע לאנגליה במטרה להשמיד וירוס אלים.
בשנת 2009 היה מועמד לפרס אוסקר לשחקן הטוב ביותר על תפקידו במותחן המלחמה זוכה שישה פרסי אוסקר של קתרין ביגלו "מטען הכאב".
בשנת 2010 הופיע במותחן הפשע המצליח "גנב עירוני" שביים בן אפלק, על הופעתו בתור ג'יימס "ג'אם" קופלי חבר בכנופייתו של דאג מקריי שגילם אפלק, וזכה למועמדות לפרס אוסקר לשחקן המשנה הטוב ביותר ולפרס גלובוס הזהב.
מאז שנת 2011 רנר משחק ביקום הקולנועי של מארוול את גיבור-העל הוקאיי. בשנת 2012 ביצע את הופעת הבכורה שלו כהוקאיי בסרט גיבורי העל שהיה לשובר קופות "הנוקמים" שביים ג'וס וידון. בהמשך השנה הוא כיכב בתפקיד הראשי בסרט "זהות גנובה"; הסרט הרביעי בסדרת הסרטים של ג'ייסון בורן. רנר גילם דמות ראשית חדשה, אהרון קרוס, במקום ג'ייסון בורן, שגילם מאט דיימון בשלושת הסרטים הראשונים.
בשנת 2013 כיכב בתור הנזל בסרט האימה והפעולה "קוטלי המכשפות", אשר עוקב אחר עלילותיהם של הנזל וגרטל, שנים רבות לאחר הסיפור המקורי, אשר הפכו בינתיים לקוטלי מכשפות. בהמשך השנה, רנר שיחק בסרט "חלום אמריקאי" שכתב וביים דייוויד או. ראסל, המבוסס על פרשת Abscam, פרשה בה ה-FBI ביצע תרגיל עוקץ במטרה להפליל אישי ציבור מושחתים. רנר כיכב בין התפקידים הראשיים בסרט, אשר יצא לאקרנים ב-20 בדצמבר 2013 ברחבי ארצות הברית, לצדם של כריסטיאן בייל, בראדלי קופר, איימי אדמס וג'ניפר לורנס בתפקידים הראשיים. הסרט זכה לשבחי ביקורות רבים, כולל פרס גילדת שחקני המסך על הופעה יוצאת דופן של אנסמבל השחקנים וזכה במועמדות לפרס האוסקר לסרט הטוב ביותר.
בשנת 2015, רנר שחזר את תפקידו בתור הוקאיי בסרט "הנוקמים: עידן אולטרון", סרט ההמשך של "הנוקמים". הוא גם שב לשחק בסרט החמישי בזיכיון משימה בלתי אפשרית, בתור וויליאם ברדנט בסרט "משימה בלתי אפשרית: אומת הנוכלים" שיצא לאקרנים ביולי 2015.
בשנת 2016, רנר גילם שוב את הוקאיי בסרט שובר קופות "קפטן אמריקה: מלחמת האזרחים" שביימו האחים רוסו. הוא גם כיכב לצדה של איימי אדמס בסרט המדע בדיוני "המפגש" בבימויו של דני וילנב; הסרט היה מועמד לפרסים רבים, ביניהם שמונה מועמדויות לפרס אוסקר בטקס פרסי אוסקר ה-89. בשנה זו, רנר נמנה בין מפיקי הסרט "המייסד" בכיכובו של מייקל קיטון בתפקיד ריי קרוק, האיש שהפך את מקדונלד'ס לאחת מרשתות המסעדות הגדולות בעולם.
בשנת 2017 כיכב בסרט המסתורין והמערבון של טיילור שרידן "רוחות קרות" לצדה של אליזבת אולסן, שותפתו ליקום הקולנועי של מארוול. הסרט קיבל ביקורות חיוביות לרוב ואף קיבל מועמדות לפרס מצלמת הזהב בפסטיבל הקולנוע בקאן ורנר עצמו קיבל מועמדות לפרס סטלייט.
בשנת 2018 שיחק בסרט הקומדיה "תופסת" שבמרכזו של הסרט עומדים חמישה חברי ילדות ותיקים שממשיכים את המסורת שלהם לעזוב את עיסוקיהם מדי חודש בשנה ולשחק את משחק הילדות המפורסם "תופסת". במהלך צילומי הסרט, רנר שבר את המרפק הימני שלו ואת פרק כף היד השמאלית.
בשנת 2019 במהלך קומיקון סן דייגו הוכרזה סדרה בכיכובו על הדמות הוקאיי ששודרה בשנת 2021 בשירות הסטרימינג דיסני+.
קריירה > קריירה מוזיקלית

רנר הוא גם זמר-יוצר, גיטריסט, קלידן ומתופף. בתחילת קריירת המשחק שלו הופיע בהרכב "Sons of Ben". הוא ביצע שירים במספר פסקולים של סרטים בהם השתתף: "I Drink Alone" עבור "ארץ קרה" (2005), "American Pie" עבור "Love Comes to the Executioner" ‏(2006) ו-"Good Ole Rebel" עבור "ההתנקשות בג'סי ג'יימס על ידי הפחדן רוברט פורד" (2007).
הוא גם הופיע בקליפים לשיר "Trouble"‏ (2003) של הזמרת P!nk ו"Scenes on Sunset" ‏(2010) של האח סאל.
הוא התארח בסינגל של הזמר ההולנדי סם פלדט משנת 2018, "Heaven ‏(Don't Have a Name)". ביולי 2019 שחרר את הסינגל הראשון שלו "Main Attraction".
רנר הוציא המיני-אלבום הראשון שלו "The Medicine" במרץ 2020 מתוכו יצא הסינגל "Best Part of Me" ומלווה בקליפ. ה-EP שוחרר תחת חברת התקליטים הבריטית AWAL והוא כולל 7 רצועות. מיני-אלבום שני של רנר "Live for Now" שוחרר בספטמבר 2020, גם הוא תחת חברת התקליטים AWAL וגם הוא כולל 7 רצועות.
חיים אישיים

ב-13 בינואר 2014 נישא לדוגמנית הקנדית סוני פצ'קו. בתם, אווה רנר (נולדה ב-28 במרץ 2013). ב-30 בדצמבר 2014, הגישה פצ'קו מסמך גירושין מרנר, והם חולקים את המשמורת על בתם.
רנר מתגורר במחוז ואשו, נבדה. יש לו עסק לשיפוץ בתים עם חברו הטוב ועמיתו השחקן, קריסטופר ראיין וינטרס.
בעברו למד את אמנויות הלחימה אסקרימה ואגרוף תאילנדי כהכנה לתפקידים שגילם בסרטים "משימה בלתי אפשרית" ו"הנוקמים".
בינואר 2023 נדרס על ידי חתול השלג שלו כאשר ניסה למנוע את דריסת אחייניתו. בעקבות כך עבר ניתוחים ושיקום.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | National Lampoon's Senior Trip | מארק דאגסטינו |  |
| 1996 | Paper Dragons | ג'ק |  |
| 2001 | Fish in a Barrel | רמי |  |
| 2002 | דאהמר (אנ') | ג'פרי דאהמר |  |
| 2002 | Monkey Love | דיל |  |
| 2003 | ימ"מ יחידת פריצה | בריאן גמבל |  |
| 2004 | דפיקות לב | אמרסון |  |
| 2005 | A Little Trip to Heaven | פרד |  |
| 2005 | ארץ קרה | בובי שארפ |  |
| 2005 | לשרוד את גיל 12 | גאי מייטלנד |  |
| 2005 | Neo Ned | נד |  |
| 2005 | שליטי דוגטאון | המנהל של ג'יי אדמס | ללא קרדיט |
| 2006 | Love Comes to the Executioner | צ'יק פריגוסיבאק |  |
| 2007 | ההתנקשות בג'סי ג'יימס על ידי הפחדן רוברט פורד | ווד הייט |  |
| 2007 | 28 שבועות אחרי | סמל דויל |  |
| 2007 | Take | סול |  |
| 2008 | מטען הכאב | רב-סמל ויליאם ג'יימס |  |
| 2009 | הברקה | סאם |  |
| 2010 | גנב עירוני | ג'יימס "ג'אם" קופלין |  |
| 2011 | משימה בלתי אפשרית 4: קוד הצללים | ויליאם ברנדט |  |
| 2011 | תור | קלינט ברטון / הוקאיי |  |
| 2011 | קפטן אמריקה | קלינט ברטון / הוקאיי | סצנה שאחרי הכתוביות |
| 2012 | הנוקמים | קלינט ברטון / הוקאיי |  |
| 2012 | זהות גנובה | אהרון קרוס |  |
| 2013 | קוטלי המכשפות | הנזל |  |
| 2013 | המהגרת | אורלנדו |  |
| 2013 | חלום אמריקאי | קרמין פוליטו |  |
| 2014 | להרוג את השליח (אנ') | גארי וב | גם מפיק |
| 2015 | משימה בלתי אפשרית: אומת הנוכלים | ויליאם ברנדט |  |
| 2015 | The Throwaways |   | מפיק בפועל |
| 2015 | הנוקמים: עידן אולטרון | קלינט ברטון / הוקאיי |  |
| 2016 | קפטן אמריקה: מלחמת האזרחים | קלינט ברטון / הוקאיי |  |
| 2016 | המפגש | איאן דונלי |  |
| 2016 | המייסד |   | מפיק |
| 2017 | רוחות קרות | קורי למברט |  |
| 2017 | הבית תמיד זוכה | טומי פאפולי |  |
| 2018 | תופסת | ג'רי פירס |  |
| 2019 | גנובים על הקרח | סוויפטי | דיבוב |
| 2019 | הנוקמים: סוף המשחק | קלינט ברטון / הוקאיי |  |
| 2021 | האלמנה השחורה | קלינט ברטון / הוקאיי | דיבוב |
| 2025 | רצח כתוב היטב 3 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Deadly Games | טוד | פרק: "Boss" |
| 1996 | Strange Luck | ג'וג'ו פיקסארד | פרק: "Blinded by the Son" |
| 1996 | A Friend's Betrayal | סימון | סרט טלוויזיה של NBC |
| 1997 | A Nightmare Come True | סטיבן זארן | סרט טלוויזיה |
| 1998 | To Have & to Hold | טד פיורי | פרק: "Tangled Up in You" |
| 1999 | The Net | טד נידה | פרק: "Chem Lab" |
| 1999 | הזמן של חייך | טיילר | פרק: "The Time the Truth Was Told" |
| 2000 | אנג'ל | פן | פרק: "Somnambulist" |
| 2001 | CSI | רוג'ר ג'נינגס | פרק: "Alter Boys" |
| 2007 | האוס | ג'ימי קוויד | פרק: "Games" |
| 2009 | הבלתי רגילים | הבלש ג'ייסון וולש | תפקיד ראשי; 10 פרקים |
| 2011 | רובוט צ'יקן | רב-סמל ויליאם ג'יימס | דיבוב; פרק: "Fool's Goldfinger" |
| 2014 | לואי | ג'ף דייוויס | 2 פרקים |
| 2019-2017 | אבירי הלילה |   | מפיק בפועל; 2 עונות |
| 2021-הווה | מה אם...? | קלינט ברטון / הוקאיי | דיבוב; 3 פרקים |
| 2021 | הוקאיי | קלינט ברטון / הוקאיי | מיני-סדרה |
| 2021-הווה | ראש העיר של קינגסטאון | מייק מקלסקי | תפקיד ראשי; 10 פרקים גם מפיק בפועל |
Human respiratory syncytial virus

| Human respiratory syncytial virus |
| --- | --- |
 hRSV מבעד למיקרוסקופ אלקטרונים חודר
מיון מדעי
ממלכה:: Orthornavirae
מערכה:: Negarnaviricota
קבוצה:: קבוצה V  (נגיפי RNA חד-גדילי שלילי)
מחלקה:: Monjiviricetes
סדרה:: Mononegavirales
משפחה:: Paramyxoviridae
תת־משפחה:: Pneumovirinae
סוג:: Pneumovirus
מין:: Human respiratory syncytial virus
תת-מינים
 Human respiratory syncytial virus A  Human respiratory syncytial virus B
שם מדעי
 Human respiratory syncytial virus

Human respiratory syncytial virus (בקיצור: hRSV; בתרגום מאנגלית: נגיף נשימתי סינקיטיוני אנושי) הוא נגיף השייך למשפחת נגיפי Paramixoviridae, שאליה שייכים גם נגיפי חצבת, חזרת, hMPV וה-Human parainfluenza viruses.‏ hRSV נחשב לגורם העיקרי למחלות דרכי הנשימה התחתונות בקרב תינוקות וילדים קטנים בעונת החורף אם כי ידוע גם כגורם למחלות בקרב אוכלוסיית המבוגרים ומדוכאי מערכת החיסון. הנגיף בודד לראשונה בשנת 1956 משימפנזה שסבלה באותה עת ממחלה בדרכי נשימה עליונות. בנוסף, בשנת 1957 בודד נגיף כזה גם מילד חולה על ידי הווירולוג ד"ר רוברט מריט צ'נוק (Robert Merritt Chanock). כיום ידועים שני זנים של הנגיף (זן A וזן B), השונים זה מזה בהרכב חלבוני המעטפת שלהם. זן A הוא השכיח יותר מבין השניים וגורם למחלות חריפות יותר.
שמו של הנגיף נגזר מהאפקט הציטופתי הייחודי אשר לו הוא גורם בתרבית תאים - יצירת סינקיטיונים, כלומר תאי ענק שנוצרו מאיחוי קבוצת תאים שכנים מודבקים.
מבנה

hRSV הוא נגיף בעל מעטפת ליפידית חיצונית פלאומורפית וקפסיד מעגלי בגודל של nm‏150-350. הנגיף מכיל גנום RNA חד גדילי שלילי, בגודל של כ-14,600 נוקלאוטידים, ולכן על מנת לשכפל עצמו בתא המאכסן, עליו להכיל את האנזים הנגיפי ‏RNA dependent RNA polymerase) RdRP). אנזים זה הופך את ה-RNA הנגיפִי בעל הגדיל השלילי ל-RNA נגיפִי בעל גדיל חיובי בעת ההדבקה. RNA בעל גדעל חיובי משמש מעין תבנית ממנה ניתן לשכפל גנום ויראלי חדש בעל גדיל שלילי, או מנגד לסנתז חלבונים נגיפיים על ידי ריבוזומים תאיים.
נגיפי hRSV עטופים במעטפת ליפידית המכילה גליקופרוטאינים אופייניים למשפחת ה-Paramixoviridae:
חלבוני G ‏(Receptor binding glycoproteins) - חלבוני מעטפת של הנגיף המהווים תפקיד מרכזי במנגנון החדירה של ה-hRSV לתאי מערכת הנשימה. תפקידם זהה לקומפלקס חלבוני HN‏ (Hemagglutinin-Neuraminidase) של נגיפי חזרת ו-Human parainfluenza viruses, דהיינו היצמדות לקולטני הפאראן גופרתי על גבי תאי אפיתל נשימתיים, המכילים שיירי חומצה סיאלית (Sialic acid), וחדירה לתוכם.
חלבוני F (קיצור של: Fusion protein) - חלבוני מעטפת שמורים בקרב נגיפי ה-Paramixoviridae השונים. בעזרתם מעודד הנגיף יצירת איחויים של ממברנות תאים (יצירת תאי ענק). הדבר מקנה לנגיף מעבר נוח ובטוח מתא לתא מבלי להיחשף למרכיבי מערכת החיסון במהלך תהליך ההנצה. חלבונים אלה אימונוגניים למערכת החיסון של המאכסן.
חלבוני SH (קיצור של: Small Hydrophobic protein) - חלבונים המצויים גם כן על פני המעטפת הליפידית של הנגיף, אולם תפקידם טרם התגלה. אחת ההשערות של החוקרים היא שתפקידם להוות מעין תעלת יונים הדרושה לשלב השלת הקפסיד (Uncoating) הוויראלי בתא המאכסן, בדומה לחלבוני תעלה M2 המצויים בקרב משפחת נגיפי ה-Orthomyxoviridae אליה שייכים נגיפי השפעת (Influenza A/B/C viruses).
חלבוני M (קיצור של: Matrix protein) - חלבונים המתווכים בין המעטפת הליפידית של הנגיף לבין הקפסיד (מהווים מעין חיץ בין המעטפת לקפסיד). יש להם תפקיד חשוב בשכפול הנגיף בתאי המאכסן.
חלבוני NP (קיצור של: Nuclear Proteins) - חלבונים המצויים סביב הגנום הנגיפי ותפקידם להגן עליו.
hRSV חולק קרבה גנטית רבה עם נציג נוסף במשפחת ה-Paramixoviridae - נגיף ה-hMPV, אולם בניגוד אליו מכיל 11 מסגרות קריאה פתוחות (בנוסף ל-8 הגנים המשותפים לשניים, מכיל hRSV‏ 2 מסגרות קריאה פתוחות לחלבון M וכן 2 גנים לא מבניים ייחודיים: NS1 ו-NS2), המאורגנות בצורה שונה מאלה הקיימות ב-hMPV. תפקידם של חלבוני NS1 ו-NS2 הוא לעזור לנגיף להשתלט על התא המאכסן וכן לשמור עליו בפני מערכת החיסון המולדת של הפונדקאי:
חלבוני NS1 (קיצור של: Non-Structural protein 1) - חלבונים לא מבניים שנמצאו גורמים לירידה בפעילות מערכת החיסון המולדת של המאכסן באמצעות דיכוי השליח השניוני MAVS. דיכוי זה גורם לירידה בשפעול פקטור השעתוק NF-κB, דבר אשר גורם לירידה בסינתזת אינטרפרון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
חלבוני NS2 (קיצור של: Non-Structural protein 2) - חלבונים לא מבניים שנמצאו גורמים לירידה בפעילות מערכת החיסון המולדת של המאכסן באמצעות דיכוי פעילות הקולטן RIG-I. דיכוי זה גורם לירידה בשפעול השליח השניוני MAVS ולירידה בשפעול פקטור השעתוק NF-κB, דבר אשר גורם לירידה בסינתזת אינטרפרון גמא הנחוץ לשם הפעלת מערכת החיסון של המאכסן כנגד זיהום על רקע נגיפי.
סינתזת אינטרפרון גמא יורדת בתאים המודבקים גם בעקבות פרוטאוליזה של השליח השניוני STAT2, על ידי החלבונים NS1 ו-NS2, בפרוטאזום.
הדבקה ומחזור ההתרבות

לאחר הצמדות ה-hMPV אל תאי האפיתל במערכת הנשימה, באמצעות חלבוני G, חודר הנגיף אל תוך התא ועובר שלב של השלת קפסיד (Uncoating). על ידי כך חושף הנגיף את תכולתו בציטוזול. אנזים ה-RdRP הופך את גנום ה-RNA בעל הגדיל השלילי ל-RNA בעל גדיל חיובי, אשר ממנו תחל סינתזת חלבוני הנגיף. תהליך הסינתזה של החלבונים מתרחש בריבוזומים של תא המאכסן, כשחלבוני המעטפת מסונתזים בריבוזומים שעל גבי הרשתית האנדופלזמתית ואילו חלבוני המבנה והקפסיד מסונתזים בריבוזומים החופשיים שבציטוזול. ברגע שמסונתזים מספיק חלבוני NP, מתחיל אנזים ה-RdRP לשכפל את הגנום עצמו. גדילי RNA חדשים שזה עתה סונתזו מונחים על גבי חלבוני M, המהווים מעין פלטפורמה לאריזה נכונה של הנגיף. ברגע שהנגיף נארז בצורה נכונה בקפסיד הוא עובר לתא אפיתל שכן, הודות לאיחויים בין קרומי התאים להם גורם חלבון F, בעודו רוכש חלבוני מעטפת ויראליים שנשתלו מבעוד מועד על פני הקרום של תא המאכסן. תהליך השכפול הנגיפי מתרחש, על כל שלביו, בציטוזול של התא המודבק.
פתוגנזה

באזורי אקלים ממוזג ההדבקה ב-hRSV מתאפשרת במהלך חודשי הסתיו, החורף והאביב (באזורי אקלים טרופי במהלך התקופה הגשומה), בעקבות חשיפה לארוסולים המכילים בתוכם את חלקיקי הנגיף.

hRSV חודר לגוף דרך העיניים ודרכי הנשימה ומתרבה ברקמה הרירית של חלל האף והגרון.
תקופת הדגירה נמשכת בין 4–5 ימים כשלאחר מכן גורם הנגיף, בדומה ליתר נגיפי משפחת ה-Paramyxoviridae, למגוון מחלות בדרכי הנשימה. נוגדנים בתינוקות שמקורם בחלב אם אינם מקנים חסינות בפני הדבקות ולכן hRSV מהווה גורם עיקרי למחלות דרכי הנשימה התחתונות בקרב אוכלוסייה זו במהלך עונת החורף, אולם שכיח גם בקרב אוכלוסיית המבוגרים ואוכלוסיית חולים מדוכאי מערכת החיסון, כשהנפוצות בהן הם: דלקת סימפונות, דלקת סימפונונות, דלקת ריאות ואף אסתמה.

תסמיני ההדבקה בנגיף מזכירים מאוד את אלה המתרחשים בעת הדבקה ב-hMPV:
חום גבוה
הצטננות
צפצופים בזמן הנשימה
קוצר נשימה
שיעול
כיחלון
כאב גרון
דלקת האוזן התיכונה
נזלת
אצל ילדים קטנים ותינוקות גורם הנגיף למחלות בדרכי הנשימה התחתונות. בקרב תינוקות וילדים קטנים הדבקה ב-hRSV מלווה, לעיתים תכופות, בהדבקה עם hMPV (הדבקה כפולה). מצב זה של הדבקה עלול לגרום לביטוי קשה יותר של המחלה. תחלואה, כתוצאה מהדבקות בנגיף, עלולה להתרחש מספר פעמים במהלך החיים.
בחלק מן החולים, השייכים לקבוצת סיכון להידבק בנגיף, כגון: פגים, חולים הסובלים ממחלות לב וריאה למיניהן, מדוכאי מערכת חיסון לאחר השתלות (בעיקר אצל מושתלי מח עצם), תוביל ההדבקה ב-hRSV לדלקת סימפונונות או לדלקת ריאות חריפה, אשר לעיתים תכופות מצריכות אשפוז בבית חולים. זאת משום שבעקבות הצטברות נוזלים בחלל הריאות מתעורר חשש להיווצרות חסימות בדרכי הנשימה שעלולות לגרום להפסקת הנשימה ולמוות.
במבוגרים ובצעירים הנגיף גורם לתסמיני מחלה קלים עד מתונים בדרכי הנשימה העליונות והתחתונות, המזכירים מאוד את תסמיני מחלת השפעת. באוכלוסייה זו המחלה חולפת ללא התערבות רפואית, לרוב כעבור יומיים-שלושה. הקלות היחסית של המחלה מוסברת ככל הנראה על ידי חשיפה קודמת לנגיף בשלב מסוים בחיים ויצירת נוגדנים מסוג IgG כנגד חלבוני F ו-G.
תסמיני המחלה נמשכים בממוצע בין 7–10 ימים.